คําสั่งกรมบังคับคดีที่ 195 /2520เรื่อง ระเบียบการปฏิบัติเกี่ยวกับการรับและจ่ายเงินในคดีสําหรับราชการส่วนกลางกรมบังคับคดี(ฉบับที่ 3) - ----------เนื่องจากคําสั่งกรมบังคับคดีที่ 5/2518 ลงวันที่ 12 พฤษภาคม 2518 เรื่องระเบียบปฏิบัติเกี่ยวกับการรับและจ่ายเงินในคดีสําหรับราชการส่วนกลาง และคําสั่งกรมบังคับคดีที่ 10/2518 ลงวันที่ 26 พฤษภาคม 2518 เรื่อง ระเบียบปฏิบัติเกี่ยวกับการรับและจ่ายเงินในคดีสําหรับราชการส่วนกลาง กรมบังคับคดี (ฉบับที่ 2) ยังไม่อํานวยความสะดวกแก่คู่ความผู้มาติดต่อขอรับเงินในงานบังคับคดีแพ่งและในงานบังคับคดีล้มละลายเท่าที่ควร ตลอดจนการปฏิบัติราชการระหว่างหน่วยงานบางหน่วยยังขาดความคล่องตัว จึงเห็นเป็นการสมควรแก้ไขคําสั่งดังกล่าวเพื่อให้งานบังคับคดีแพ่งและงานบังคับคดีล้มละลายในส่วนที่เกี่ยวกับการจ่ายเงินให้ดําเนินไปโดยรวดเร็ว เป็นการอํานวยความสะดวกแก่คู่ความ ทั้งเพื่อให้การปฏิบัติราชการระหว่างหน่วยงานต่าง ๆ คล่องตัวขึ้น จึงให้แก้ไขเพิ่มเติมระเบียบที่กล่าวแล้วดังต่อไปนี้ข้อ 1 ให้ยกเลิกความในข้อ 3 แห่งคําสั่งกรมบังคับคดีที่ 5/2518 ลงวันที่ 12 พฤษภาคม 2518 และให้ใช้ความต่อไปนี้แทน" 3 การส่งสํานวนให้กองคลังคํานวนเงินต่าง ๆ3.1 เมื่อหัวหน้ากองผู้มีหน้าที่ดําเนินการในเรื่องที่อยู่ในความรับผิดชอบเสร็จสิ้นทั้งหมดหรือบางส่วน พอที่จะให้กองคลังดําเนินการได้เกี่ยวกับบัญชีส่วนแบ่ง บัญชีส่วนเฉลี่ยบัญชีแสดงการรับ - จ่าย หรือตรวจสอบหรือคํานวณเงินอื่น ๆ เป็นต้น ให้หัวหน้ากองดังกล่าวหรือผู้ที่ได้รับมอบหมายแจ้งให้หัวหน้ากองคลังทราบ3.2 การส่งเรื่องให้กองคลังคํานวณเงินเฉลี่ยในคดีแพ่ง หรือเงินส่วนแบ่งในดคีล้มละลาย หรือบัญชีแสดงรายการรับ - จ่าย หรือตรวจสอบหรือคํานวณเงินอื่น ๆ นั้นให้หัวหน้ากองหรือผู้ที่ได้รับมอบหมายที่ส่งเรื่องไปยังกองคลังแจ้งผลของการดําเนินคดีนั้นให้กองคลังทราบด้วยว่า ได้ดําเนินการเสร็จแล้ว ไม่มีงานใด ๆ ค้างเกี่ยว หรือมีงานอย่างใดในคดีที่ค้างปฏิบัติบ้าง รวมทั้งให้จัดทําสารบาญสํานวนต่าง ๆ ทั้งหมดให้ครบถ้วนเสียก่อน แล้วจึงส่งให้กองคลังเพื่อดําเนินการต่อไป3.3 การทําบัญชีส่วนแบ่ง บัญชีแสดงการรับ - จ่ายในคดีล้มละลายให้กองคลังสอบถามไปยังโจทก์ และกองยึดอายัดและจําหน่ายทรัพย์สินที่ว่า มีงานหรือค่าใช้จ่ายอย่างใดเกี่ยวค้างบ้างหรือไม่ ส่วนกองจัดการทรัพย์สิน กองดําเนินคดีแพ่งและคดีอาญาให้เป็นหน้าที่ของกองพิทักษ์ทรัพย์เป็นผู้สอบถาม แล้วแจ้งให้กองคลังทราบ 3.4 การยืมสํานวนจากศาลเพื่อประกอบการดําเนินการของงานคํานวณและเฉลี่ยทรัพย์และการส่งคืนนั้น ให้เป็นหน้าที่ของกองคลังโดยตรงมิต้องผ่านงานคําคู่ความ " ข้อ 2 ให้ยกเลิกความในข้อ 4 แห่งคําสั่งกรมบังคับคดีที่ 5/2518 ลงวันที่ 12 พฤษภาคม 2518 และให้ใช้ความต่อไปนี้แทน " 4. ผู้ลงชื่อในบัญชีส่วนเฉลี่ยหรือบัญชีส่วนแบ่ง ฯลฯ 4.1 เมื่อกองคลังดําเนินการทําบัญชีส่วนเฉลี่ย บัญชีส่วนแบ่งหรือบัญชีแสดงการรับจ่ายเสร็จแล้ว ให้หัวหน้ากองคลังแจ้งให้ผู้เกี่ยวข้องมารับรองบัญชีดังกล่าวต่อหัวหน้ากองคลังตามกฎหมาย 4.2 กรณีการแบ่งเงินส่วนเฉลี่ยในคดีแพ่ง ให้หัวหน้ากองคลัง, พนักงานบัญชีและผู้ตรวจสอบ เป็นผู้ลงชื่อในบัญชีส่วนเฉลี่ย หรือบัญชีแสดงการรับ - จ่าย 4.3 กรณีการแบ่งเงินทรัพย์สินในคดีล้มละลาย ให้หัวหน้ากองคลัง, พนักงานบัญชีและผู้ตรวจสอบ เป็นผู้ลงชื่อในบัญชีแสดงการรับ - จ่าย บัญชีส่วนแบ่งและบัญชีจํานวนเงินส่วนแบ่งเจ้าหนี้ในคดีล้มละลาย 4.4 ในกรณีที่มีผู้คัดค้านบัญชี ให้หัวหน้ากองคลังเสนอเรื่องแก่ผู้อํานวยการกองกองยึดอายัดและจําหน่ายทรัพย์สิน หรือ ผู้อํานวยการกอง กองพิทักษ์ทรัพย์ แล้วแต่กรณีดําเนินการตามกฎหมายต่อไป 4.5 การรายงานศาลทั้งในคดีแพ่งและคดีล้มละลาย เมื่องานคํานวนและเฉลี่ยทรัพย์ได้จัดทําบัญชีต่าง ๆ เสร็จแล้ว ให้หัวหน้ากองคลังมีหน้าที่รายงานและลงนามในฐานะเจ้าพนักงานบังคับคดีหรือเจ้าพนักงานพิทักษ์ทรัพย์ แล้วแต่กรณี" ข้อ 3 ให้ยกเลิกความในข้อ 2.2, 2.3 แห่งคําสั่งกรมบังคับคดีที่ 10/2518 ลงวันที่ 26 พฤษภาคม 2518 และให้ใช้ความดังต่อไปนี้แทน " 2.2 งานบังคับคดีที่เกี่ยวกับกองพิทักษ์ทรัพย์ ให้ผู้อํานวยการกอง กองพิทักษ์ทรัพย์เป็นผู้มีอํานาจหน้าที่สั่งจ่ายเงิน และให้รองอธิบดีเป็นผู้มีอํานาจและหน้าที่ลงชื่อในใบสั่งจ่ายเงิน 2.3 ส่วนงานกองอื่น ๆ ให้หัวหน้ากองผู้มีหน้าที่ดําเนินการในเรื่องนั้น ๆ เป็นผู้มีอํานาจหน้าที่สั่งจ่ายเงินและให้รองอธิบดีเป็นผู้มีอํานาจและหน้าที่ลงชื่อในใบสั่งจ่ายเงิน" ทั้งนี้ ให้ถือปฏิบัติตั้งแต่บัดนี้เป็นต้นไปสั่ง ณ วันที่ 23 ธันวาคม 2520(นายชูเชิด รักตะบุตร)อธิบดีกรมบังคับคดี